भतीजे करण की शादी में नहीं पहुंची थीं, अब भाई की फिल्म को किया प्रमोट
सनी देओल अपनी मोस्ट अवेटेड फिल्म 'गदर 2' के साथ धमाकेदार वापसी कर रहे हैं। यह फिल्म बॉलीवुड की सबसे प्रतिष्ठित फिल्मों में से एक, गदर: एक प्रेम कथा की अगली कड़ी है। इस बीच, सनी की सौतेली बहन ईशा देओल ने अपने सोशल मीडियाDid not reach nephew Karan's wedding, now promoted brother's film
सनी देओल अपनी मोस्ट अवेटेड फिल्म 'गदर 2' के साथ धमाकेदार वापसी कर रहे हैं। यह फिल्म बॉलीवुड की सबसे प्रतिष्ठित फिल्मों में से एक, गदर: एक प्रेम कथा का दूसरा पार्ट है। इस बीच, सनी की सौतेली बहन ईशा देओल ने अपने सोशल मीडिया अकाउंट पर गदर 2 का ट्रेलर शेयर कर सनी को शुभकामनाएं दी हैं।
ईशा ने पोस्ट किया फिल्म का ट्रेलर
ईशा ने गदर 2 का प्रमोशन करते हुए इसका ट्रेलर अपनी इंस्टाग्राम स्टोरी पर शेयर किया था। उन्होंने ट्रेलर शेयर करते हुए सनी देओल को टैग किया है। सनी ने भी ईशा की स्टोरी को री-पोस्ट किया है।
बुआ ईशा देओल ने करण को दी थी बधाई
सनी देओल के बेटे करण देओल ने जून में अपनी लॉन्ग टाइम गर्लफ्रेंड दृशा आचार्य से शादी की है। इस मौके पर देओल परिवार के सभी लोग जश्न में इकट्ठा हुए। लेकिन धर्मेंद्र की दूसरी पत्नी हेमा मालिनी और उनकी बेटी ईशा और अहाना की गैरमौजूदगी ने खूब सुर्खियां बटोरी थीं। हालांकि ईशा शादी में अनुपस्थित थी, लेकिन ईशा ने अपनी इंस्टाग्राम स्टोरी पर नवविवाहित जोड़े को बधाई देते हुए एक नोट लिखा था।
उन्होंने लिखा- ‘करण और दृशा को शादी की बधाइयां, आप दोनों को जिंदगी भर का साथ और खुशियां मिले। ढेर सारा प्यार।’
हेमा-धर्मेंद्र की बेटी हैं ईशा
बता दें कि ईशा धर्मेंद्र और हेमा मालिनी की बड़ी बेटी हैं। वो सनी देओल और बॉबी देओल की सौतेली बहन हैं, जो कि धर्मेंद्र और उनकी पहली पत्नी प्रकाश कौर के बच्चे हैं। धर्मेंद्र की पहली शादी प्रकाश कौर से हुई थी और उनसे उनके बेटे सनी देओल, बॉबी देओल और बेटियां अजिता और विजेता हैं। उनकी दूसरी पत्नी हेमा मालिनी से उनकी बेटी ईशा और अहाना हैं।
धर्मेंद्र और प्रकाश कौर की शादी 1954 में दोनों की परिवारवालों की मर्जी से हुई थी। दोनों सनी देओल, बॉबी देओल, विजेता और अजीता के माता-पिता बने। इसके बाद धर्मेंद्र की मुलाकात हेमा मालिनी से हुई और दोनों को एक दूसरे से प्यार हो गया। धर्मेंद्र पहले से शादीशुदा थे, ऐसे में वह हेमा से दूसरी शादी नहीं कर सकते थे। कहा जाता है कि वो अपनी पहली पत्नी को तलाक भी नहीं देना चाहते थे। इसी वजह से एक्टर को अपना धर्म बदलना पड़ा। धर्मेंद्र ने इस्लाम अपनाकर अपना नाम दिलावर खान रख लिया और हेमा ने अपना नाम आयशा बी आर चक्रवर्ती कर लिया। इसके बाद 1980 में दोनों ने निकाह किया।
मीडिया रिपोर्ट्स की मानें तो हेमा और प्रकाश अलग-अलग घरों में रहते थे। कहा जाता है कि हेमा की दोनों बेटियों को धर्मेंद्र के घर जाने की इजाजत नहीं थी।
22 साल बाद हुई तारा सिंह की वापसी
गदर: एक प्रेम कथा साल 2001 में रिलीज हुई थी। अब 22 साल बाद फिल्म का सीक्वल आया है। फिल्म गदर में सनी देओल ने तारा सिंह का रोल प्ले किया था। अब एक बार फिर वह 22 साल बाद तारा सिंह बनकर लौटे हैं। फिल्म में सनी, अमीषा के साथ उत्कर्ष शर्मा भी लीड रोल में नजर आएंगे। गदर 2, 11 अगस्त को थिएटर्स में रिलीज होगी।